da en da nl ca da da de es da da da da da sv da da da da da da en da da da de ceb da zh da da de da da da da da da da da da da da da da nl da en da da es nl da
Antallet af cykelture skal tilbage på 2014-niveau | Transportministeriet
5.9.2022 06:52:11 CEST | Transportministeriet
Brug af cykel i Danmark har været faldende siden 2014. Der er fokus på at vende udviklingen med en ambitiøs målsætning om, at der i 2030 skal cykles 20 procent flere ture. Mandag og tirsdag sætter den Nationale Cykelkonference fokus på cykelfremmende initiativer.
Fra 2014 til 2021 er antallet af cyklister på danske cykelstier faldet næsten 14 procent. Mandag sætter den årlige cykelkonference fokus på, hvad der skal til for at vende udviklingen
- Vi har en fælles ambition om, at flere skal cykle. Det kræver, at vi arbejder tæt sammen på tværs af stat, kommune og organisationer. Vi skal ikke mindst finde løsninger på, hvordan børnene får glæden ved at cykle. Jeg håber, der kommer masser af ideer, forslag og erfaringer ved cykelkonferencen mandag og tirsdag, siger transportministeren Trine Bramsen.
For hver cyklet kilometer bliver det danske samfund mere end 7 kroner rigere. Flere cyklister betyder færre bilister og dermed mindre trængsel og mindre forurening. Cyklisterne bliver sundere og mindre syge.
Ikke mindst i de store byer går det den forkerte vej. I København og Frederiksberg er antallet af cyklede ture faldet fra 33 procent i 2014 til 23 procent i 2021. I Aalborg, Odense og Aarhus er antallet af ture taget på cykel faldet fra 22 procent til 15 procent. Der skal dog tages højde for, at tallene viser andelen af det samlede antal ture, der er foretaget på cykel, og ikke det procentvise fald over tid.
Data kommer fra DTU’s Transportvaneundersøgelse 2021.
-Tallene dækker over 10-85 årige, der har besvaret DTU’s spørgeskema om deres transportvaner.
-Respondenter/data er knyttet til kommuner/byer på baggrund af, at respondenterne har bopæl i kommunen.
Transportministeren har underskrevet en cykeldeklaration sammen med en lang række organisationer og myndigheder, hvor alle forpligter sig til at arbejde for at øge antallet af cyklede ture i Danmark med 20 procent.
Vejdirektoratet afholder den 5. og 6. september ”Den Nationale Cykelkonference” i Vejle.
2022 blev i Infrastrukturplan 2035 udnævnt til Cyklens år, hvor der er et særligt fokus på cykelfremme.
Cykeldeklarationen kan læses her
Programmet til cykelkonferencen kan ses her
Frederiksholms Kanal 27 F
41 71 27 00http://www.trm.dk
Følg pressemeddelelser fra Transportministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Transportministeriet
Yderligere 140 millioner kroner i ekstraordinært tilskud til trafikselskaberne1.10.2022 11:31:15 CEST | Pressemeddelelse
Regeringen har besluttet at yde et ekstraordinært tilskud på 140 mio. kr. til de regionale trafikselskaber for at understøtte kollektiv transport i hele landet.
Regeringen vil indføre nultolerance for bilister med lattergas i blodet29.9.2022 05:59:01 CEST | Pressemeddelelse
Flere politikredse oplever i stigende grad problemer med, at bilister sætter sig bag rattet efter at have inhaleret lattergas. I dag er det ikke i sig selv strafbart, og regeringen vil derfor nu indføre nultolerance for kørsel med lattergas i blodet.
Tre danske indenrigsfærger får tilskud til grøn omstilling23.9.2022 14:06:55 CEST | Pressemeddelelse
Tre kommunalt drevne indenrigsfærger får i alt 49,5 millioner til mere klimavenlig sejlads.
Regeringen giver yderligere 125 mio. kr. til den kollektive transport efter covid-1920.9.2022 09:55:03 CEST | Pressemeddelelse
Regeringen giver ekstraordinært tilskud til trafikselskaberne efter covid-19. Samtidig skal parterne samarbejde om at få flere passagerer tilbage i busserne.
275 millioner kroner til grønne tog på privatbanerne9.9.2022 13:02:47 CEST | Pressemeddelelse
Partierne bag Infrastrukturplan 2035 er nu enige om hvordan puljen til ladeinfrastruktur til batteritog på privatbanerne skal udmøntes for at fremme den grønne omstilling.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022